**OBJAVA NA INFO TOČKI IN SPLETNI STRANI MO RS**

Številka: 8012-21/2021-1

Datum: 31. 03. 2021

Zadeva: Zbiranje prijav kandidatov za predvideno napotitev civilnega funkcionalnega strokovnjaka (CFS) na misijo v Natovo svetovalno skupino (NALT) na Kosovu na mesto svetovalca za pogodbe in javna naročila na obrambnem področju

Na podlagi 10. člena Uredbe o sodelovanju civilnih strokovnjakov in zmogljivosti v mednarodnih operacijah na obrambnem področju (Uradni list RS, št. 75/06 ter št. 51/16, v nadaljnjem besedilu uredba) in Sklepa Vlade Republike Slovenije o možnosti za napotitev letno do največ desetih civilnih funkcionalnih strokovnjakov v mednarodne operacije in misije na obrambnem področju (Vlada Republike Slovenije, št. 87100-11/2011/3, z dne, 20. 7. 2011), Ministrstvo za obrambo, Direktorat za obrambne zadeve, Vojkova cesta 55, Ljubljana, objavlja razpis o možnosti napotitve civilnih funkcionalnih strokovnjakov (v nadaljnjem besedilu CFS) na misijo v Natovo svetovalno skupino (v nadaljnjem besedilu NALT) na mesto »svetovalca za pogodbe in javna naročila na obrambnem področju«.

Uporabljeni izrazi, zapisani v moški slovnični obliki, so uporabljeni kot nevtralni za ženske in moške.

Poziv za prijavo s šifro **SVETOVALEC ZA POGODBE IN JAVNA NAROČILA** na obrambnem področju je objavljen z namenom prijave in izbora za napotitev CFS v Natovo svetovalno skupino NALT na Kosovu v Prištini.

Obdobje napotitve se določi s pogodbo o zaposlitvi, in sicer za obdobje šestih mesecev. Napotitev CFS je načrtovana predvidoma **konec meseca septembra 2021**.

Poziv je namenjen civilnim osebam za opravljanje nalog na delovnem mestu v nazivu OF-4, primerljivim z uradniškim nazivom podsekretar, ki morajo izpolnjevati tudi druge spodaj navedene pogoje za opravljanje dela CFS v NALT.

K prijavi za morebitno napotitev na misijo NALT so vabljeni kandidati, ki izpolnjujejo spodaj navedene pogoje za opravljanje dela v NALT:

* večletne delovne izkušnje na področju pogodb in javnih naročil (državni organi, mednarodne organizacije),
* najmanj visokošolska strokovna izobrazba (prejšnja)/visokošolska strokovna izobrazba (prejšnja) oz. visokošolska strokovna izobrazba (prva bolonjska stopnja)/visokošolska strokovna izobrazba (prva bolonjska stopnja) oz. visokošolska univerzitetna izobrazba (prva bolonjska stopnja),
* znanje angleškega jezika za samostojno pisno in ustno komuniciranje v mednarodnem delovnem okolju. Kandidati, ki bodo izpolnjevali pogoje iz razpisa, bodo po potrebi povabljeni na preverjanje znanja iz angleškega jezika,
* da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper kandidata ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
* da kandidat ni v disciplinskem postopku,
* poznavanje in delo v računalniškem okolju MS Office,
* veljavno nacionalno dovoljenje za dostop do tajnih podatkov do stopnje tajnosti »Tajno«,
* veljavno dovoljenje za dostop do tajnih podatkov Nata s stopnjo tajnosti »NATO SECRET«.

Kandidati, ki nimajo dovoljenja za dostop do tajnih podatkov Nata s stopnjo tajnosti »NATO SECRET«, lahko dovoljenje (v primeru izbire na razpisu) pridobijo tudi naknadno.

Delovno področje bo obsegalo:

* svetovanje in mentoriranje osebja Ministrstva za obrambo Republike Kosovo glede vseh pogodb in komercialnih vprašanj, vključno z razvojem politike in predpisov o javnih naročilih, izvajanja vladne politike v zvezi s pogodbami,
* svetovanje glede razvoja konceptov, politik, predpisov, postopkov v zvezi s pogodbami in javnimi naročili v okviru Ministrstva za obrambo Republike Kosovo,
* v skladu z vladnimi predpisi in postopki svetovanje pri vzpostavitvi in ohranjanju javnih naročil za prehrano, goriva in drugih storitev, ki se zagotavljajo ministrstvu, enotam Kosovskih varnostnih sil in osebju,
* zagotavljanje skladnosti programa nabav načrtovane opreme in ocene stroškov nakupa opreme za Ministrstvo za obrambo Republike Kosovo, z veljavnim 10-letnim načrtom ter zagotovitev standardizacije in interoperabilnosti z NATO, Kosovsko policijo in drugimi službami za hitro ukrepanje,
* opravljanje drugih nalog skladno z odločitvami in navodili direktorja Natove svetovalne skupine.

Prijava mora vsebovati:

1. življenjepis, izpolnjen v obliki »Europass CV«, iz katerega je razvidno izpolnjevanje pogojev glede zahtevane izobrazbe (stopnja in smer ter leto in ustanova, na kateri je izobrazba pridobljena) ter delovnih izkušenj (opis delovnih izkušenj iz katerih je razvidno izpolnjevanje pogoja glede zahtevanih delovnih izkušenj),
2. dokazilo o doseženi strokovni izobrazbi,
3. izjavo kandidata ali uradno potrdilo, da kandidat ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot 6 mesecev,
4. izjava kandidata ali uradno potrdilo, da zoper kandidata ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
5. druga dokazila s katerimi kandidat izkazuje, da izpolnjuje pogoje za opravljanje dela svetovalca v Natovi svetovalni skupini,
6. pisno soglasje predstojnika organa/organizacije/organizacijske enote MO, ki v primeru izbire kandidata soglaša z njegovo napotitvijo na misijo v Natovo svetovalno skupino na Kosovu (v skladu s tem razpisom) s pisno izjavo, da kandidat ni v disciplinskem postopku.

V primeru predložitve potrdila iz tretje in četrte alineje prejšnjega odstavka tega razpisa, le ta ne smejo biti starejša od 60 dni.

Prednost pri izbiri bodo imeli kandidati, ki so skladno s 7. členom uredbe uspešno končali usposabljanje po programu CFS in izpolnjujejo druge pogoje iz razpisa in kandidati, ki imajo delovne izkušnje na obrambnem področju.

Prijavo v pisni obliki pošljite v zaprti ovojnici z oznako: »EVIDENTIRANJE ZA NAPOTITEV V NALT - SVETOVALEC ZA POGODBE IN JAVNA NAROČILA« **pod zaporedno št. 8012-21/2021** na naslov: Republika Slovenija, Ministrstvo za obrambo, Direktorat za obrambne zadeve, Sektor za načrtovanje, Vojkova cesta 55, 1000 Ljubljana, in sicer **najkasneje do 22. aprila 2021.**

Prijava v pisni obliki se lahko osebno vroči tudi v glavni pisarni Ministrstva za obrambo Republike Slovenije, Vojkova cesta 55, 1000 Ljubljana.

Za pisno obliko prijave se šteje tudi elektronska oblika, poslana **na elektronski naslov**: glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati, ki bodo izpolnjevali pogoje iz razpisa, bodo vabljeni na razgovor in bili obveščeni o izbiri.

Kandidati lahko dodatne informacije v zvezi z razpisom dobijo v Sektorju za načrtovanje pri kontaktni osebi: Marko Ogrizek, telefonska številka 01/471 28 10, elektronska pošta marko.ogrizek@mors.si ter Aleksander Kocić, mag., telefonska številka 01/ 471 26 08, elektronska pošta aleksander.kocic@mors.si

S spoštovanjem.

Pripravil/-a:

|  |  |  |
| --- | --- | --- |
| Marko Ogrizekvišji svetovalec I |  | mag. Valter Vrečarv. d. generalnega direktorja |